CELEX: 32017R0781
Language: sl
Date: 2017-05-05 00:00:00
Title: Izvedbena uredba Komisije (EU) 2017/781 z dne 5. maja 2017 o preklicu odobritve aktivne snovi metil nonil keton v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Izvedbene uredbe Komisije (EU) št. 540/2011 (Besedilo velja za EGP. )

6.5.2017   
            
            
               SL
            
            
               Uradni list Evropske unije
            
            
               L 118/1
            
         IZVEDBENA UREDBA KOMISIJE (EU) 2017/781
   z dne 5. maja 2017
   o preklicu odobritve aktivne snovi metil nonil keton v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in spremembi Izvedbene uredbe Komisije (EU) št. 540/2011
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti druge alternative člena 21(3) in člena 78(2) Uredbe,
   ob upoštevanju naslednjega:
   
               (1)
            
            
               Direktiva Komisije 2008/127/ES (2) je vključila metil nonil keton kot aktivno snov v Prilogo I k Direktivi Sveta 91/414/EGS (3). Izvedbena uredba Komisije (EU) št. 608/2012 (4) je zahtevala, da prijavitelj, na čigar zahtevo je bil metil nonil keton vključen, predloži dodatne potrditvene informacije o (a) specifikaciji preskušanega materiala v toksikoloških in ekotoksikoloških študijah pri sesalcih, (b) specifikaciji s podpornimi podatki o seriji in potrjenimi analiznimi metodami, (c) ustrezni oceni končnega stanja in obnašanja navedene snovi in njenih morebitnih produktov pretvorbe v okolju ter (d) tveganju za vodne in talne žive organizme. Te informacije je bilo treba poslati do 30. aprila 2013 za točki (a) in (b) ter do 31. decembra 2015 za točki (c) in (d).
            
         
               (2)
            
            
               Aktivne snovi, vključene v Prilogo I k Direktivi 91/414/EGS, se štejejo za odobrene v skladu z Uredbo (ES) št. 1107/2009 in so navedene v delu A Priloge k Izvedbeni uredbi Komisije (EU) št. 540/2011 (5).
            
         
               (3)
            
            
               Prijavitelj ni predložil potrditvenih informacij o točkah (c) in (d) uvodne izjave 1 do 31. decembra 2015. Poleg tega prijavitelj ni odgovoril na pismo Komisije, v katerem bi imel možnost pojasniti svoje stališče pred sprejetjem kakršne koli odločitve o preklicu snovi.
            
         
               (4)
            
            
               Zato je primerno preklicati odobritev aktivne snovi metil nonil keton.
            
         
               (5)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (6)
            
            
               Državam članicam bi bilo treba dati čas za preklic registracij fitofarmacevtskih sredstev, ki vsebujejo navedeno aktivno snov. Primerno je, da se omeji najdaljše trajanje prehodnega obdobja, ki ga lahko odobrijo države članice v skladu s členom 46 Uredbe (ES) št. 1107/2009 za fitofarmacevtska sredstva, ki vsebujejo to aktivno snov.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Preklic odobritve
   Odobritev aktivne snovi metil nonil keton se prekliče.
   Člen 2
   Sprememba Izvedbene uredbe (EU) št. 540/2011
   V delu A Priloge k Izvedbeni uredbi (EU) št. 540/2011 se vrstica 238 za metil nonil keton črta.
   Člen 3
   Prehodni ukrepi
   Države članice prekličejo veljavne registracije fitofarmacevtskih sredstev, ki vsebujejo metil nonil keton kot aktivno snov, najpozneje do 26. avgusta 2017.
   Člen 4
   Prehodno obdobje
   Prehodno obdobje, ki ga države članice odobrijo v skladu s členom 46 Uredbe (ES) št. 1107/2009, je čim krajše, izteče pa se najpozneje do 26. avgusta 2018.
   Člen 5
   Začetek veljavnosti
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. maja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 309, 24.11.2009, str. 1.
   
      (2)  Direktiva Komisije 2008/127/ES z dne 18. Decembra 2008 o spremembi Direktive Sveta 91/414/EGS zaradi vključitve nekaterih aktivnih snovi (UL L 344, 20.12.2008, str. 89).
   
      (3)  Direktiva Sveta 91/414/EGS z dne 15. julija 1991 o dajanju fitofarmacevtskih sredstev v promet (UL L 230, 19.8.1991, str. 1).
   
      (4)  Izvedbena uredba Komisije (EU) št. 608/2012 z dne 6. julija 2012 o spremembi Izvedbene uredbe Komisije (EU) št. 540/2011 glede pogojev za registracijo aktivnih snovi denatonium benzoat, metil nonil keton in rastlinska olja/olje zelene mete (UL L 177, 7.7.2012, str. 19).
   
      (5)  Izvedbena uredba Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi.(UL L 153, 11.6.2011, str. 1).